  Анжелика Тихонова корреспондент 19-тӥ пӧсьтолэзе Ижкарысь Туризмъя но киужъя йӧскалык центрын (Вадим Сивков нимо урам, 173-тӥ юрт) Якшур-Бӧдья ёросысь Кекоран черкогуртысь Широбоковъёслэн семьязылэн ньыль выжыезлэн ужъёсыныз «Семья мастеровая» адӟытон усьтӥськоз. Со сярысь ивортодэтъя «Удмуртия» агентстволэн корреспондентэзлы семьяысь огез кибашлы, егит дизайнер-модельер, Туризмъя но киужъя йӧскалык центрысь чеберлыко текстилья ёзэтысь валтӥсь методист Любовь Суднева вераз. Адӟытонэ Широбоковъёслэн пересь песянайзылэн, песянайзылэн но песятайзылэн, анайзылэн, пизылэн но нылзылэн ужъёссы пыризы Пизы Василий Широбоков удмурт крезьгуро арбериос, пулэсь пӧртэм макеос лэсьтонъя шаерамы огез тужгес азинлыкоез егит усточи луэ. Кибашлы воргорон пӧртэм конкурсъёслэн но фестивальёслэн лауреатсы но вормисьсы. Якшур-Бӧдьяысь Кибашлыослэн юртазы тырше. Апаезлэн верамезъя, адӟытонын солэн киосыныз лэсьтэм быдӟым крезь, пыжкрезь, кубыз, нылпилы шудонъёс, наличник но мукетъёсыз возьматэмын луозы. Любовь Суднева - егит дизайнер, калыккуспо, огъяросси но элькун конкурсъёслэн вормисьсы. Адӟытонысь солэсь студент вакытаз лэсьтэм «Древо» коллекцизэ, «Святая» оброссэ адӟыны, центрын ужан вакытаз вуттэм «Кышнопал» бичетсэ, «Улон сюанысен кутске» ӵектос улсын вурем туала удмурт сюан дэремзэ дунъяны луоз. Мамамы киужтэк уг лэзьы вал пукыны, али но ужтэк пукыны уг лэзьы. Шутэтскон нуналъёсы пыдвыл ке но керты шуэ вал Любовь Суднева, егит кибашлыАнайзы Надежда Широбокова Якшур-Бӧдья ёрос администрациысь калыкез дышетонъя управлениын бухгалтер луыса тырше. Ваньмон дыръяз пужыятске, керттӥське, вуриське. Песянайзы Мария Вахрушева скал кыскись луыса ужаз. Ужез секыт вал ке но, киужлы дыр висъялляз. Чильпаськылӥз, керттӥськылӥз. Али но, мӧйымыса, нунокъёсызлы шуныт пыдвылъёс керттыны вуэ на. Песятайзы Василий Вахрушев кебитын но зернотокын тыршиз. Ас дораз но пичияк мастерской возиз. Отын гуртын кулэ луись макеос лэсьяз: мажесъёс, дӧдьыос, пуконъёс, ӟусъёс но мукет арбериос. Пересь песянайзы Мария Загребина колхозын пӧртэм ужъёсты быдэсъясь луыса ужаз. Со вакытысь вань нылкышноос сямен вань ужъёсты быдэсъяны быгатӥз. Керттӥськиз но, куиськиз но, вуриськиз но. Мӧйымыса нунокъёссэ будэтыны юрттӥз, ас тодон-валанзэ, быгатонлыкъёссэ пыӵатыны тыршиз. Мамамылэн возьматэмын пужыятсконэз, керттэм пыдвылъёсыз, пӧзьыосыз. Ӵуж бабалэн туж трос чильтэрез. Пересь бабалэн пужыятсконэз, чильтэрез. Ачиз куиське но вуриське но вал, но, жаляса верано, кылемын ӧвӧл. Ӵуж дедолэн пӧртэм пу арбериосыз, дӧдьыосыз, арьян шукконэз но мукет ужъёсыз Любовь Суднева, егит кибашлы Широбоковъёслэн кибашлы семьязылэн адӟытонэз 3 фото Адӟытон Туризмъя но киужъя йӧскалык центрын 15-тӥ гудырикошконозь ужалоз. Тегъёс: Лулчеберет Ижкар удмуртъёс адӟытон киуж  